આ અંગે મળતી માહિતી અનુસાર પલસાણા પોલીસને બાતમી મળી હતી કે પલસાણા તાલુકાનાં જોળવા ગામે આવેલ મહાદેવ કોમ્પ્લેક્ષની ઉપર ધાબા પર કેટલાક ઇસમો ગંજીપા પાનાં પર તીનપત્તીનો જુગાર રમી રહ્યા છે. જે બાતમીના આધારે પલસાણા પોલીસે રેડ કરતાં જુગાર રમી રહેલ ઉમાશંકર સુરેશસિંગ રાજપૂત (26)(રહે, જોળવા આરાધના ડ્રીમ સોસાયટી), શિવસાગર કિસન નિશાદ (21)(રહે,જોળવા જી.આઈ.ડી.સી નિલેષભાઈના સંચાખાતામાં), રોહિત કમલેશ વિશ્વકર્મા (22)(રહે, મહાદેવ એપાર્ટમેંટ જોળવા), સુધીર રામકુલ નિશાદ (21)(નીલકંઠ સંચાખાતા જોળવા), રામકુલ શિવનાથ નિશાદ (28)(સાઈરામ સંચાખાતા જોળવા), કિસન રામગોપાલ નિશાદ (25)(રહે, જોળવા ગણેશભાઈની ચાલમાં) નાઓને પકડી લઈ તેમની પાસેથી દાવ પરના રોકડ રૂપિયા 8,690 તથા અંગઝડતીના 2700 રૂપિયા મળી કુલ્લે 11,390 રૂપિયા કબ્જે કરી આગળની કાયદેસરની કાર્યવાહી હાથ ધરી હતી.